जानकारी के मुताबिक वजीरगंज क्षेत्र में मंदिर से लौट रही एक दलित किशोरी के साथ अनमोल व विकास नामक युवकों ने गैंगरेप की घटना को अंजाम दिया। इतना ही नहीं उन्होंने किसी को बताने पर उसे जान से मारने की धमकी भी दी। युवकों की धमकी से डरकर किशोरी ने इस वारदात के बारे में घर पर नहीं बताया। इससे आरोपियों के हौसले बुलंद हो गए और उन्होंने रविवार को एक बार फिर किशोरी को दबोच लिया। मगर इस बार किशोरी ने शोर मचा दिया तो आरोपी भाग खड़े हुए। इसके बाद किशोरी ने अपने परिवार वालों को सारी बात बताई। जिसके बाद पीड़िता के परिवारवालों ने वजीरगंज थाने में अनमोल और विकास के खिलाफ गैंगरेप का मामला दर्ज कराया।